*Ettől fogva tanítványai közül sokan visszavonultak, és nem jártak vele többé.* (Jn 6,66)

Sokan otthagyták Jézust. Emberi szemmel nem egy felemelő esemény: tömeg válik ki a követők közül. Inkább másvalakit követtek, rosszabb esetben senkit. Mindez azért, mert Jézus egy szellemi törvényszerűséget próbál megértetni az emberekkel.

Az igazsággal való szembesülés sokszor negatív érzelmeket, gondolatokat vált ki. Más, mint amit elképzeltem, amire számítottam. De figyelem: Jézus az Igazság! Tőle nem eltávolodni a cél, hanem közelebbről megismerni Őt. Csak így juthatok azoknak az előnyöknek a birtokába, amelyek részét képezik a Jézussal leélt életnek. *Vadon Gyula*